## El Consell trasllada les seues condolences a familiars dels tres morts en l’explosió en una fàbrica d’Ibi

*** El conseller d’Emergències i la consellera d’Indústria s’han desplaçat fins a la nau industrial sinistrada en la qual han resultat ferides set persones més
* Fins a onze dotacions de bombers del Consorci Provincial d’Alacant han participat en l’operatiu d’emergències**

El conseller d’Emergències i Interior, Juan Carlos Valderrama, i la consellera d’Innovació, Indústria, Comerç i Turisme, Marián Cano, s’han desplaçat fins a la nau industrial d’Ibi a on s’ha registrat una explosió este dimecres al migdia amb el resultat de tres persones mortes i set ferides, segons ha confirmat el Centre d’Informació i Coordinació d’Urgències (CICU).

Els consellers han traslladat les seues condolences als familiars de les persones que han faltat en este succés, que ha motivat l’activació del Pla territorial d’emergències de la Comunitat Valenciana en la localitat d’Ibi amb l’establiment de la situació 0.

Posteriorment, s’han reunit amb l’alcalde d’Ibi, Sergio Carrasco, que els ha informat del succés ocorregut en una nau industrial dedicada a la fabricació de suro situada en el polígon d’Alfaç. Un total de set dotacions de bombers del Consorci Provincial d’Alacant han participat en l’operatiu d’emergències, a més de mitjans sanitaris del CICU, efectius de la Policia de la Generalitat i dos helicòpters, un d’estos medicalitzat.

Sembla, segons tots els indicis, que ha explotat una caldera de l’edifici i, com a conseqüència, han col·lapsat el sostre i part dels murs de la fàbrica, i han deixat atrapades en els enderrocs diverses persones que es trobaven en les instal·lacions, han apuntat fonts del Consorci de Bombers d’Alacant.

Fecha: 27/11/2024